Ayhan Çarkın

Ayhan Çarkın (lindi më 1962) është udhëheqësi i Departamentit Special të Operacionit. Si polic, ai morri trajnime në operacione speciale prej Korkut Eken. Ai ishte vendosur nën shefin İbrahim Şahin, i cili e përshkruajti Çarkın si një polic më trim që ka takuar ndonjëherë.

Ai ishte aktiv në juglindje të Turqisë nga viti 1986 deri më 1990. Më vonë, Şahin e çoi Çarkın në Stamboll për të shenjëstuar militantët e Dev-Sol. Ai drejtoi një bastisje më 12 korrik 1991 në të cilën njëmbëdhjetë persona u vranë. Të afërmit e viktimave e morën shtetin në Gjykatën Evropiane për të Drejtave të Njeriut dhe fituan çështjen. Bastisja tjetër e Çarkın ishte më 16 prill 1992; tre u vranë. Njëzet persona përfshirë Çarkın u paditën; këtë herë ai u lirua. Një tjetër ishte bastisja "Perpa" më 13 gusht 1993 në të cilën u vranë Selma Çëtllak, Mehmet Salgën, Sabri Atlëmësh, Hakan Kasa dhe Mehmet Akjyrek. Pesë nga tetë policët pjesëmarrës fillimisht u dënuan me vdekje, por kjo u ul në tre vjet dhe dhjetë muaj burg. Ata të gjithë u liruan nga Gjykata Supreme e Apelit.

Në janar 2011, policia turke njoftoi se pas një hetimi nëntë muajsh ata kishin zbuluar një unazë kontrabande dhe ryshfeti që operonte në Stamboll që merrej kryesisht me kontrabandën e cigareve. Ayhan Çarkın u pohua se ishte i përfshirë në skemë, së bashku me të tjerët të dyshuar për përfshirje në skandalin e Susurlukit.Police report burns Turkey's customs house chief 

 Skandali Susurluk 

Çarkın u përfshi në ngjarjet që çuan në skandal. Konkretisht, ai ishte pjesë i Departamentit të Operacionit Special të Policisë që ishte përgjegjës për vrasjen e biznesmenëve të dyshuar se mbështesin financiarisht PKK-në. Njëri prej tyre ishte gjoja i ashtuquajturi "mbreti i kazinosë", Ömer Lütfü Topal, i vrarë në korrik 1996. Bashkëpunëtorët e Çarkın përfshinin Ayhan Akça, Oğuz Yorulmaz, Ercan Ersoy, dhe famëkeqin Abdullah Çatlı. Tre (pa përjashtuar Çatlı) u arrestuan, por u liruan me urdhër të shefit të policisë, Mehmet Ağar, dhe u transferuan për tu bërë truproja për një figurë tjetër kryesore në skandal, Sedat Bucak. 

Bucak ishte një deputet i Partisë së Rrugës së Vërtetë, si dhe drejtues i një klani të armatosur 20-30,000. Në mënyrë të konsiderueshme, ai ishte i mbijetuari i vetëm nga përplasja e makinave në Susurluk në nëntor 1996 (në të cilën vdiq Çatlı), falë rojeve të tij. Meqenëse atentatet ishin jashtëgjyqësore (publiku nuk e dinte që shteti i kishte sanksionuar), Çarkın u gjykua përsëri. Ai u dënua me katër vjet burg; ai shërbeu njëzet muaj. Çarkın mohon të ketë marrë pjesë në vrasjen e Topalit. Ai thotë se ka justifikim; ai po drejtonte një njësi prej pesë vetash në Kadıköy në momentin kur ndodhi vrasja.

Pas skandalit, administrata Çiller-Erbakan u zëvendësua nga administrata Mesut Jëllmaz. Çarkın pretendon se deputetët në administratën e Jëlllmazit i ofruan atij një pasaportë për ta mundësuar të ikte, por ai nuk pranoi pasi besoi se ishte i pafajshëm.

Çarkın u zhgënjye dhe foli. Ai pretendon se shteti, duke përdorur rrjetin klandestin Ergenekon, u përplas me grupe militante si PKK, Dev-Sol dhe Hezbollah, me qëllim që të përfitojnë nga lufta.

 Referime 

Kategoria:Lindje 1962
Kategoria:Njerëz që jetojnë
Kategoria:Skandali Susurluk
Kategoria:Kriminelë turq